תחילה ניגשים לרופא, קוסמטיקאית שמתמחה באקנה או מומחה לבעיות עור כדי לקבל אבחון וטיפול שמדויק לסוג האקנה. טיפול באקנה יכול לנוע החל מטיפול חיצוני באמצעות משחות ועד לטיפול "פנימי החוצה" הכולל נטילת כדורים. ניתן לטפל באקנה גם באמצעות שינוי הרגלים, טיפולים אצל קוסמטיקאית, תכשירים דרמוקוסמטיים, פילינג רפואי, טיפול באור וטיפול באמצעות לייזר. ייתכן ותצטרכו שילוב של כמה משיטות הטיפול כדי להגיע לתוצאות הטובות ביותר.